open-index/open-wikipedia-markdown huggingface dataset:
სოსთენი (სამოცდაათთაგანი)

**მოციქული სოსთენი** - ქრისტეს მოციქული, მართლმადიდებელი ეკლესიის წმინდანი, ხსენების დღე   არის ძველი სტილით 8 დეკემბერი, ახალი სტილით - 21 დეკემბერი.  

## იხილეთ აგრეთვე
* ქრისტეს სამოცდაათი მოციქული

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

 
კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
კატეგორია:გარდაცვალების წელი უცნობია
ღირსი პატაპი

**ღირსი პატაპი** — მართლმადიდებელი ეკლესიის წმინდანი, ხსენების დღე   არის ძველი სტილით 8 დეკემბერი ახალი სტილით - 21 დეკემბერი.

## ბიოგრაფია
წმინდანი დაიბადა ქალაქ თებეში, კეთილმსახურ ქრისტიანთა ოჯახში. სრულწლოვანებას რომ მიაღწია, წმინდანმა ეგვიპტის უდაბნოს მიაშურა. მრავალი წლის შემდეგ წმინდა პატაპიმ ასკეტური ღვაწლით შორს გაითქვა სახელი და ურიცხვმა ხალხმა იწყო მასთან სიარული რჩევა-დარიგების სათხოვნელად. მაშინ ღირსი მამა, რომელიც მდუმარებას ეძიებდა, კონსტანტინოპოლში ჩავიდა და ვლაქერნის ტაძრის მახლობლად ქალაქის გალავანთან სენაკი მოიწყო. მალე პატაპის სახელი აქაც გახმიანდა. უფალმა თავის რჩეულს კურნებისა და ბოროტ სულთა განსხმის ნიჭი მიმადლა. ღირსი პატაპი ღრმა მოხუცებულობაში გარდაიცვალა.

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:VII საუკუნის ქრისტიანი წმინდანები
ლატრობეს ველი

**ლატრობეს ველი** () — ქალაქი სამხრეთ ავსტრალიაში,  ვიქტორიის შტატში. 2011 წლის აღწერის მონაცემებით ქალაქის მოსახლეობა შეადგენს 72 396 ადამიანს, ავსტრალიის ქალაქებს შორის მოსახლეობის მიხედვით მას 24-ე ადგილი უკავია. დასახლებული პუნქტის სიახლოვეს მდებარეობს ლატრობეს ველის აეროპორტი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ყოველწლიური ნალექების რაოდენობა შეადგენს 800 მმ-ს.

## რესურსები ინტერნეტში
* LatrobeFirst: information about services & tourism in the Latrobe Valley 
* Latrobe Valley brown coal information 
* Latrobe Valley technology and online community

## სქოლიო
კატეგორია:ვიქტორიას ქალაქები
ტვიქიკე (სამოცდაათთაგანი)

**მოციქული ტვიქიკე** ან **ტვიქიკოსი** () — ქრისტეს 70 მოციქულთაგანი. მართლმადიდებელ ეკლესიაში მისი ხსენების დღეა  და  (სამოცდაათ მოციქულთა კრება), კათოლიკურში — 29 აპრილი. 

## ცხოვრება და მოღვაწეობა
წმიდა ტვიქიკე — პავლე მოციქულის მოწაფე და თანამგზავრი — მცირე აზიელი იყო. მოციქულთათავის პირველი პყრობილების დროს მისი ეპისტოლეები სწორედ ტვიქიკემ ჩაუტანა ეფესელებსა და კოლასელებს. ტვიქიკე მოციქულს ახსენებს პავლე მოციქული „ტიტეს მიმართ ეპისტოლეში“ (3,11). ტვიქიკე ბითვინიის ქ. ქალკედონის პირველი ეპისკოპოსი გახდა.

## იხილეთ აგრეთვე 
* ქრისტეს სამოცდაათი მოციქული

## ლიტერატურა
* Walls, A. F. (1962). "Tychicus". The New Bible Dictionary. p. 1302.

## სქოლიო
კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
ანთისა რომაელი

**ანთისა რომაელი** — მართლმადიდებელი ეკლესიის წმინდანი, ხსენების დღე არის ძველი სტილით 8 დეკემბერი, ახალი სტილით - 21 დეკემბერი. წმინდა მოწამე ანთისა რომაელი წმინდა ამბროსი მედიოლანელმა მონათლა. როდესაც ქალაქის თავის მეუღლემ, სუნილდამ მას არიანული ცრუნათლობის მიღება შესთავაზა, წმინდანმა უარით უპასუხა. ამისათვის იგი აწამეს, დაბოლოს, ცეცხლში დაწვეს.

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:V საუკუნის ქრისტიანი წმინდანები
62 ხუცესი და 300 ერისკაცი

**62 ხუცესი და 300 ერისკაცი** — მართლმადიდებელი ეკლესიის წმინდანები, ხსენების დღეა . წმინდა მოწამენი აფრიკაში ეწამნენ 477 წელს. იმპერატორ ზენონის (475-491) ზეობისას ჩრდილოეთ აფრიკაში მდებარე ვანდალთა სამეფოს მმართველმა ჰუნერიხმა (477-484) არიანელ ეპისკოპოსთა თანადგომითა და ხელშეწყობით მართლმადიდებელთა დევნა დაიწყო. როდესაც მორწმუნეები ერთ-ერთ ტაძარში შეიკრიბნენ საღვთო ლიტურგიის ფარულად აღსასრულებლად, მათ ბარბაროსთა მხედრობა დაესხა თავს. მლოცველთა ნაწილმა გაქცევით უშველა თავს, ჭეშმარიტ სარწმუნოებაში უფრო მტკიცე სამასი ქრისტიანი კი ნებით ჩაბარდა მტერს. უღმრთოებმა ისინი ჯერ აწამეს, შემდეგ კი თავები მოჰკვეთეს. სამოცდაორი ხუცესიდან ორი დაწვეს, სხვებს ენები ამოაჭრეს, მაგრამ, ღვთის მადლით, მათ მაინც განაგრძეს ქადაგება და არიანელთა ცრუსწავლების მხილება.

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:V საუკუნის ქრისტიანი წმინდანები
კატეგორია:გარდაცვლილი 477
აგაბო (სამოცდაათთაგანი)

**მოციქული აგაბო** ან *აგაბოსი*, *აღაბოსი* () — ქრისტეს 70 მოციქულთაგანი. იგი საქადაგებლად გაემგზავრა ანტიოქიაში. მართლმადიდებელ ეკლესიაში მისი ხსენების დღეა  და  (სამოცდაათ მოციქულთა კრება), კათოლიკურში — 13 თებერვალი.

წმიდა აგაბოს წინასწარხედვის ნიჭი ჰქონდა მომადლებული. მან იწინასწარმეტყველა შიმშილობა იმპერატორ კლავდის მეფობისას (საქმე 11, 27-28) და წმიდა პავლეს წამება იერუსალიმში (საქმე 21,11). მოციქული აგაბო ქადაგებდა სხვადასხვა ქვეყანაში და ბევრი წარმართი მოაქცია.

იხსენიება „საქმე მოციქულთა“-ში (11, 28):
 

გიორგი მთაწმინდელის „დიდ სჳნაქსარში“ მისი ხსენების დღეა 10 აპრილს: „ამავე დღესა წმიდისა მოციქულისა და წინასწარმეტყველისა აღავოჲსი, რომლისათჳს წერილ არს საქმესა შინა მოციქულთასა“.

## იხილეთ აგრეთვე 
* ქრისტეს სამოცდაათი მოციქული

## რესურსები ინტერნეტში 
* აგაბო

## სქოლიო
კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
აკვილა (სამოცდაათთაგანი)

მინი|აკვილას მოწამეობა. (კოსოვო, გრაჩანიცა, 1318)
**მოციქული აკვილა** () — ქრისტეს მოციქული, მართლმადიდებელი ეკლესიის წმინდანი, ხსენების დღე არის ძველი სტილით 14 ივლისი, ახალი სტილით - 27 ივლისი. იგი საქადაგებლად გაემგზავრა ეფესოში. 

## კონდაკი 
*ვითარცა რა მზე დიდი, მოგიგო შენ ეკლესიამან, დიდებულო აკვილა, და ბრწყინვალებითა მოძუღურებისა შენისათა განათლდებიან სარწმუნოებით პატივისმცემელნი შენნი უფლისა მოციქულო.*

## იხილეთ აგრეთვე 
* ქრისტეს სამოცდაათი მოციქული

## რესურსები ინტერნეტში 
* აკვილა

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
ანტონი მესხი

**ანტონი მესხი** — ქართველი წმინდანი, მართლმადიდებელი ეკლესიის წმინდანი, ხსენების დღე არის ძველი სტილით 16 მარტი, ახალი სტილით - 29 მარტი. 

წმინდა ანტონი მესხი, ღრმად განათლებული „მოღვაწე და მმართველობითა სრული“ წმინდა მამა დავით გარეჯის ლავრაში მოღვაწეობდა, ბიოგრაფიული ცნობები წმინდა ანტონის შესახებ არ შემონახულა, მაგრამ მხოლოდ ის ფაქტი, რომ „მას „სახელ-სდვეს ქართველთა მზედ“ ბევრ რამეზე მეტყველებს. 

იგი პიმენ სალოსთან ერთად მოღვაწეობდა ღვთის სადიდებლად და ქვეყნის სასარგებლოდ. ქვეყანა კი ამ დროს საოცრად დაცემული და განადგურებული იყო: მონღოლთა შემოსევებით გამწარებულ მოსახლეობაში იმძლავრა ურწმუნოებამ, თვით წმინდა მეფე დემეტრე თავდადებულიც (ხს. 25 მარტს) აღერია უწესობაში, მაგრამ იყვნენ ღვთისა და ერის წინაშე თავდადებულნი, რომლებიც ყოველნაირად ცდილობდნენ ხალხის ქრისტესკენ მობრუნებას. კათოლიკოსმა ნიკოლოზმა მეფე დემეტრე ამხილა უსჯულოებაში. მეფის ურჩობამ კათოლიკოსი აიძულა, თავისი ნებით დაეთმო საპატრიარქო ტახტი და უბრალო განდეგილი ბერის ცხოვრებით ეცხოვრა. 

საღვთო მადლით გაბრწყინებულმა მამებმა პიმენმა და ანტონმა კარგად იცოდნენ, თუ მეფე და მთავრები შეინანებდნენ, შეინანებდა ხალხიც, და ამიტომ მათ ერზე ზრუნვა მეფის დამოძღვრითა და მხილებით დაიწყეს. „ქართლის ცხოვრებაში“ წერია, რომ წმინდა ბერები ამხელდნენ „მეფესა და ყოველსა ერსა, გარნა არარაჲ ისმინეს“.

ბერებმა სალოსობის, მეფისა და ერის მხილების საოცრად დიდ და გაბედულ ღვაწლს წარმართებს შორის ქადაგებაც დაუმატეს. ჟამთააღმწერელი მოგვითხრობს, რომ წმიდა პიმენმა „ნათესავი ლეკთა წარმართობისაგან მოაქცია, რომელნი ჰგიან სარწმუნოებასა ქრისტესა“.

ღვთის ნებითა და წმიდანთა ლოცვით აღსრულდა წმინდა პიმენ სალოსისა და ანტონი მესხის დიდი სურვილი - მეფე დემეტრემ არა მარტო თავისი უსჯულოება შეინანა, არამედ მოწამოებრივი სიკვდილით დაასრულა სიცოცხე. ერი ფეხზე წამოდგა, მისთვის თავდადებული ბერები წმიდათა დასში შერაცხა და მათი ხსენება ერთად დააწესა.

## ლიტერატურა 
* „ქართველ წმიდანთა ცხოვრებანი“, თბილისი, 2004 წ.

კატეგორია:XIII საუკუნის ქრისტიანი წმინდანები
ავსტრალიის ქალაქები მოსახლეობის მიხედვით

აქ წარმოდგენილია **ავსტრალიის ქალაქების სია** მოსახლეობის მიხედვით. ცალკეული ქალაქების გარდა, წარმოდგენილია ავსტრალიის უდიდესი ურბანიზებული ქალაქების სიაც.

## ავსტრალიის ქალაქები მოსახლეობის მიხედვით 
2008 წლის ივნისში, ავსტრალიაში ჩატარებული აღრცხვით დადგინდა ქალაქების მოსახლეობა. ამჟამად ავსტრალიაში არის ხუთი ქალაქი, რომელიც მილიონს გადასცდა. ავსტრალიის 12 ქალაქი 100 000-დან 900 000-მდე მერყეობს. ავსტრალიის ქალაქებს შორის მოსახლეობის მიხედვით ყველაზე დიდია სიდნეი 4 399 722 ადამიანით, ამ ქალაქის გარშემო შექმნილია კონტინენტის ყველაზე დიდი აგლომერაცია.

ავსტრალიის ქალაქების სია მოსახლეობის მიხედვით.
[thumb|200px|right|[სიდნეი]]
[thumb|right|200px|[მელბურნი]]
[thumb|right|200px|[ბრისბენი]]
[thumb|200px|right|[პერთი]]
[thumb|right|200px|[ადელაიდა]]
[thumb|right|200px|[გოლდ-კოსტი]]
[thumb|right|200px|[ნიუკასლი (ავსტრალია)|ნიუკასლი]]
[thumb|right|200px|[კანბერა]]

## 50 ურბანიზებული ქალაქი მოსახლეობის მიხედვით 
ავსტრალიის ქალაქების მაღალურბანიზებული დასახლებული პუნქტებია:

## 25 ადგილობრივი სამთავრობო ტერიტორია მოსახლეობით 
ავსტრალიის ტერიტორია იყოფა შტატებად, შტატები კი იყოფა ადგილობრივ სამთავრობო ტერიტორიებად. დღეისათვის მოსახლეობის მიხედვით ყველაზე დიდი ადგილობრივი სამთავრობო ტერიტორიაა ბრისბენის საბჭო 1 027 847 მცხოვრებით. ავსტრალიის დედაქალაქი კანბერაც (მოსახ. 345 257) იყოფა სამთავრობო ტერიტორიებად და ის მიეკუთვნება ავსტრალიის ფედერალური ტერიტორიის საკანონმდებლო ასამბლეას.

## იხილეთ აგრეთვე 
* ავსტრალიის დემოგრაფია
* ავსტრალიის ქალაქების სია
* სამხრეთ ავსტრალიის ქალაქები მოსახლეობის მიხედვით

## სქოლიო 
კატეგორია:ავსტრალიის ქალაქები
კატეგორია:ავსტრალიის დემოგრაფია
ანანია (სამოცდაათთაგანი)

thumb|მოციქულ ანანიას ეკლესია დამასკოში
**მოციქული ანანია** () — ქრისტეს მოციქული, ქალაქ დამასკოს ეპისკოპოსი, მართლმადიდებელი ეკლესიის წმინდანი, ხსენების დღეა — 14 ოქტომბერი [ძვ. სტ. 1 ოქტომბერი].  ღვთის ბრძანებით, სწორედ მან მონათლა ქრისტიანთა მდევნელი სავლე, მომავალი პავლე მოციქული. განსაცდელების მიუხედავად, ანანია გაბედულად და აშკარად ქადაგებდა ქრისტიანობას იუდეველებსა და წარმართებს შორის. დამასკოდან იგი ელეფთეროპოლში გადავიდა სახარების სწავლებით და იქ მრავალი სნეული განკურნა. ქალაქის თავი, ლუკიანე შეეცადა, წმინდანი კერპების-თვის მსხვერპლის შეწირვაზე დაეყოლიებინა, მაგრამ ვერაფერს გახდა. მაშინ ჯალათებმა მისი ბრძანებით სასტიკად აწამეს ქრისტეს მხნე აღმსარებელი. ქალაქგარეთ გაიყვანეს და ქვებით ჩაქოლეს. ანანიამ თავისი მკვლელებისათვის ლოცვაში შეჰვედრა სული უფალს. მოგვიანებით მისი წმინდა ნაწილები კონსტანტინოპოლში გადააბრძანეს.

## იხილეთ აგრეთვე
* ქრისტეს სამოცდაათი მოციქული

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
ამპლი (სამოცდაათთაგანი)

მინი|
**მოციქული ამპლი** () - ქრისტეს მოციქული, დიოსპოლის ეპისკოპოსი, მართლმადიდებელი ეკლესიის წმინდანი, ხსენების დღე არის ძველი სტილით 31 ოქტომბერი, ახალი სტილით - 13 ნოემბერი. იგი საქადაგებლად გაემგზავრა ისრაელში. 

## იხილეთ აგრეთვე 
* ქრისტეს სამოცდაათი მოციქული

## რესურსები ინტერნეტში
*Apostle Amplias of the Seventy (OCA)
*Amplias, Apellos, Stachyos, Urbanos, Aristovoulos & Narcissos of the 70 

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
შარკის ყურე

**შარკის ყურე** () — ყურე ავსტრალიაში, მდებარეობს დასავლეთ ავსტრალიის რეგიონ გასკოინიში.  პერთის ჩრდილოეთით, 800 კმ-ის დაშორებით, ავსტრალიის ყველაზე დასავლეთ ნაწილში.

ყურის ზონაში ცხოვრობს 1000 კაცზე ნაკლები. საზღვაო საზღვარი 1500 კმ-ია. იგი მოიცავს 10 000 კმ² და საშუალო სიღრმეა 10 მეტრი.

1991 წელს, ყურე შეიტანეს მსოფლიო მემკვიდრეობის ძეგლების სიაში.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* Shire of Shark Bay
* Shark Bay World Heritage Area
* The Shark Bay Herald 

კატეგორია:ავსტრალიის ყურეები
კატეგორია:მსოფლიო მემკვიდრეობის ძეგლები ავსტრალიაში
კარლტონის ბაღები

**კარლტონის ბაღები** — მსოფლიო მემკვიდრეობის ძეგლი ჩრდილო-აღმოსავლეთ კარლტონში, მელბურნში, ავსტრალია.

იგი მოიცავს 26 ჰექტარ ტერიტორიაზე, სადაც მდებარეობს სამეფო საგამოფენო დარბაზი, მელბურნის მუზეუმი და IMAX კინოთეატრი, ტენისის კორტები და ჯილდოს მფლობელი ბავშვების სათამაშო მოედნები.

2004 წელს, კარლტონის ბაღები იუნესკომ მსოფლიო მემკვიდრეობის სიაში შეიტანა. 

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* World heritage listing for Carlton Gardens
* Melbourne City Council - Carlton Gardens 
* World Heritage Listing 
* Melbourne International Flower Show
* Open Space and Recreation - Merit Carlton Gardens Playground 
* Heritage Register Online: Royal Exhibition Building and Carlton Gardens

კატეგორია:მელბურნის პარკები
კატეგორია:მსოფლიო მემკვიდრეობის ძეგლები ავსტრალიაში
ბომადერი

**ბომადერი** () — ქალაქი სამხრეთ ავსტრალიაში, ახალი სამხრეთი უელსის შტატში. 2006 წლის მონაცემებით ქალაქის მოსახლეობა შეადგენს 6601 კაცს. ბომადერი 123 კილომეტრითაა დაშორებული შტატის ადმინისტრაციულ ცენტრ სიდნეიდან. დასახლებული პუნქტიდან რამდენიმე კილომეტრში მდებარეობს ტასმანიის ზღვა. ბომადერში მოედინება მდინარე შოალჰავენი, რომლის ნაპირებზე გაშენებულია ნოვრის პარკი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო.

## რესურსები ინტერნეტში
* Bomaderry Community Portal
ტურინგოვა

**ტურინგოვა** () — ქალაქი აღმოსავლეთ ავსტრალიაში, ქვინზლენდის შტატში. ტურინგოვა მიეკუთვნება კუინზლენდის ადგილობრივ სამთავრობო ტერიტორიას. 2007 წლის მონაცემებით ქალაქის მოსახლეობა შეადგენს 59 164 ადამიანს. ტერიტორიის ფართობი — 1866,9 კმ².

ქალაქი გაშენებულია ტასმანიის ზღვის ნაპირებზე. დასახლებული პუნქტის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.

## რესურსები ინტერნეტში 
* Former Thuringowa City Council 
* New Townsville city website
* History of the area 
* More history of Thuringowa, including searchable historical image collection - from Thuringowa Library Heritage Services 

კატეგორია:ქვინზლენდის ქალაქები
უინძორი (ახალი სამხრეთი უელსი)

**უინძორი** () — ქალაქი სამხრეთ ავსტრალიაში, ახალი სამხრეთი უელსის შტატში. 2011 წლის აღწერის მონაცემებით, ქალაქის მოსახლეობა შეადგენს 1803 ადამიანს. შტატის ადმინისტრაციულ ცენტრ სიდნეიდან დაშორებულია 56 კილომეტრით. ქალაქი უინძორი დაარსდა 1810 წელს. აქ ჩამოედინება მდინარე ჰავკესბური. ყველაზე ცხელი თვეა იანვარი, ყველაზე ცივი – ივლისი.

## რესურსები ინტერნეტში
* Statistiques sur Windsor 

## სქოლიო
კატეგორია:ახალი სამხრეთ უელსის ქალაქები
ქართველი წმინდანები

მინი|მარჯვნივ|250 პქ|ივერიის დიდება
მინი|მარჯვნივ|250 პქ|საქართველოს იმედი
**ქართველი წმინდანები** — სიაში წარმოდგენილია საქართველოს მართლმადიდებელი სამოციქულო ეკლესიის წმინდანები ანბანის მიხედვით.

### 1-9
### ა 
### ბ 
### გ 
### დ 
### ე 
### ვ 
### ზ 
### თ 
### ი 
### კ 
### ლ 
### მ 
### ნ 
### ო 
### პ 
### რ 
### ს 
### ტ 
### ქ 
### ყ
### შ 
### ც 
## რესურსები ინტერნეტში
* ქართველი წმინდანები

*
სენტრალ-კოუსტი

**სენტრალ-კოუსტი** () — ქალაქი სამხრეთ ავსტრალიაში, ახალი სამხრეთი უელსის შტატში. 2011 წლის აღწერის მონაცემებით მისი მოსახლეობა შეადგენს 312 184 ადამიანს, მცხოვრებთა საშუალო სიმჭიდროვე კმ²-ზე — 176,67 ადამიანს. ფართობი — 1767 კმ². სენტრალ-კოუსტი 77 კილომეტრითაა დაცილებული შტატის ადმინისტრაციულ ცენტრ სიდნეის და მოქცეულია ამ ქალაქის აგლომერაციაში. ქალაქი მდებარეობს ტასმანიის ზღვის სანაპიროზე. დაარსდა 2005 წელს. დასახლებული პუნქტის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.

## რესურსები ინტერნეტში
* Gosford City Council 
* Wyong Shire Council 
* Central Coast Tourism 
* Central Coast Mariners
* Business Central Coast 
* Central Coast Tourism Convention Bureau 

## სქოლიო
კატეგორია:ახალი სამხრეთ უელსის ქალაქები
ბემბი II

***ბემბი II*** () — უოლტ დისნეის კომპანიის მიერ 2006 წელს გამოშვებული ანიმაციური ფილმი, რომელიც არის 1942 წლის ფილმის, „ბემბის“ გაგრძელება. იგი შეიქმნა სტუდიაში DisneyToon Studios და თავდაპირველად ნაჩვენები იყო არგენტინაში, 2006 წლის 26 იანვარს. მოგვიანებით ფილმი გამოვიდა პირდაპირ ვიდეოზე, აშშ-ში, 2006 წლის 7 თებერვალს. „ბემბი II“ რეკორდსმენია ორი დაკავშირებული ფილმის წარმოებას შორის არსებული შუალედის ხანგრძლივობის მხრივ, ვინაიდან ორიგინალური ფილმის გამოშვებიდან 64 წლის თავზე გამოიცა.

„ბემბი II“-ში მოვლენები მიმდინარეობს იმ პერიოდში, როდესაც მთავარი პერსონაჟი, შველი ბები მცირე ხნის წინ დაობლებულია და მხოლოდ მამა და მეგობრები დარჩა. ფილმს თავდაპირველად „ბემბი და დიდი უფლისწული“ ერქვა, მოგვიანებით — „ბემბი და ტყის დიდი უფლისწული“, თუმცა სახელწოდება საბოლოოდ უფრო შემოკლდა.

## სიმღერები ფილმიდან 
# There is Life (ელისონ კრაუსი) – 2:19
# First Sign of Spring - (მიშელ დეივისი) – 3:49
# Through Your Eyes - (მარტინა მაკბრაიდი) – 4:07
# The Healing of a Heart - (ენტონი კალეა) – 2:43
# Snow Flakes in the Forest - (ბრიუს ბროუტონი) – 1:40
# Bambi's Dream (ბროუტონი) –  1:27
# Being Brave (Part 1) (ბროუტონი) –  1:22
# Being Brave (Part 2) (ბროუტონი) – 1:13
# Bambi and the Great Prince/End Credit Suite (ბროუტონი) – 3:34
# Sing the Day (სხვადასხვა) – 1:53
# Main Title (Love is a Song) (დონალდ ნოვისი) – 2:56
# Little April Shower (გუნდი) – 3:54
# Let's Sing a Gay Little Spring Song (გუნდი) – 1:44

## რესურსები ინტერნეტში
* 
* 
* 

## სქოლიო
კატეგორია:2006 წლის ფილმები
კატეგორია:2006 წლის ანიმაციური ფილმები
კატეგორია:საბავშვო ფილმები
კატეგორია:ამერიკული ანიმაციური ფილმები

კატეგორია:ამერიკული საბავშვო ანიმაციური დრამატული ფილმები
კატეგორია:2000-იანი წლების ამერიკული ანიმაციური ფილმები
მოოროპნა

**მოოროპნა** () — ქალაქი სამხრეთ ავსტრალიაში, ვიქტორიის შტატში. 2011 წლის აღწერის მონაცემებით მისი მოსახლეობა შეადგენს 7813 ადამიანს, ავსტრალიის ქალაქებს შორის მოსახლეობის მიხედვით ამ ქალაქს 32-ე ადგილი უკავია.

მოოროპნა 181 კილომეტრითაა დაშორებული შტატის ადმინისტრაციულ ცენტრ მელბურნს, ქალაქ შეპარტონს 4 კილომეტრით. ქალაქის სიახლოვეს მდებარეობს ორი შტატის ვიქტორიის და ახალი სამხრეთი უელსის ოფიციალური საზღვარი. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.

## რესურსები ინტერნეტში
* Historical Society of Mooroopna Inc. 

## სქოლიო
სუნბური

**სუნბური** () — ქალაქი სამხრეთ ავსტრალიაში, ვიქტორიის შტატში. 2011 წლის აღწერის მონაცემებით, ქალაქის მოსახლეობა შეადგენს 33 062 ადამიანს. დასახლებული პუნქტის ფართობია 22,1 კმ².

სუნბური 39 კილომეტრითაა დაცილებული შტატის ადმინისტრაციულ ცენტრ მელბურნს. ქალაქი სუნბური დაარსდა 1836 წელს. ქალაქის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.

## რესურსები ინტერნეტში 
* Sunbury Online 
* Sunbury LocalSpace 
* Sunbury Community Festival 
* Sunbury Radio 3NRG
* Sunbury Family History Society 

## სქოლიო
კატეგორია:ვიქტორიას ქალაქები
სოფრონი კვიპრელი

**სოფრონი კვიპრელი** — კვიპრელი მთავარეპისკოპოსი, მართლმადიდებელი ეკლესიის წმინდანი, ხსენების დღე არის ძველი სტილით 9 დეკემბერი, ახალი სტილით — 22 დეკემბერი. 

## ბიოგრაფია
დაიბადა კუნძულ კვიპროსზე ქრისტიანულ ოჯახში. იგი მრავალ მეცნიერებას დაეუფლა, მაგრამ ყველაზე მაღლა წმინდა წერილს აყენებდა. უფლის რჩეული გამოირჩეოდა კეთილმსახურებით, გლახაკთმოყვარეობით და ასკეტური ცხოვრებით, რის გამოც უფლისგან სასწაულთქმედების ნიჭი მიემადლა. კვიპროსის ეპისკოპოსის, წმინდა დამიანეს გარდაცვალების შემდეგ მთელი ხალხის სურვილით დაქვრივებულ კათედრაზე ღირსი სოფრონი აღასაყდრეს. ახალ ხარისხში იგი ბრძნულად და სიყვარულით განაგებდა თავის სამწყსოს. გარდაიცვალა VI საუკუნეში.

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:VI საუკუნის ქრისტიანი წმინდანები
ავსტრალიის გეოგრაფია

thumb|200px|ავსტრალიის ფიზიკური რუკა
**ავსტრალიის გეოგრაფია** — ავსტრალიის კავშირი მდებარეობს სამხრეთ ნახევარსფეროში და ერთადერთი ქვეყანაა მსოფლიოში, რომელიც მთელს კონტინენტს მოიცავს. ფართობით 7 686 850 კმ², იგი მე-6 ადგილზეა მსოფლიოში, რითაც ოდნავ ჩამორჩება აშშ-ს (ალასკის გარეშე) და თითქმის 32-ჯერ აღემატება დიდ ბრიტანეთს.

ავსტრალიას ეკუთვნის კუნძულები: ტასმანია, კენგურუ და ა. შ. სანაპირო ხაზი სუსტადაა დანაწევრებული. აღმოსავლეთ სანაპიროს გასწვრივ დაახლოებით 2000 კმ-ის მანძილზე ვრცელდება დიდი ბარიერული რიფი, რომელიც შედგება უამრავი პატარა მარჯნიანი რიფისა და კუნძულისაგან, რომლებიც მნიშვნელოვნად აფერხებენ ნაოსნობას. ავსტრალიას ფართო გასასვლელი აქვს მსოფლიოს სამ ოკეანეში, ესენია: წყნარი ოკეანე, ინდოეთის ოკეანე, სამხრეთის ოკეანე. ავსტრალიის ტერიტორიას აღმოსავლეთიდან ესაზღვრება ტასმანიის ზღვა. ნალექების რაოდენობის მიხედვით კონტინენტებს შორის ავსტრალია ყველაზე მშრალია. ნალექების უმეტესი ნაწილი მოდის ჩრდილოეთით, სამხრეთ და სამხრეთ-დასავლეთ რაიონებში. ავსტრალია ძალზედ მდიდარია მიწისქვეშა წყლებით. დასავლეთი ნაწილი უდაბნოებსა და ნახევარუდაბნოებს უკავია. მათ შორის უდიდესია ვიქტორიის დიდი უდაბნო და დიდი ქვიშიანი უდაბნო.

ავსტრალიის უმაღლესი მწვერვალია მთა კოსციუშკო, რომელიც მდებარეობს ავსტრალიის ალპებში (სიმაღლე 2228 მ). კონტინენტის უგრძესი მდინარეა მურეი, რომლის სიგრძეა 2590 კილომეტრი. ავსტრალიის უდიდესი ტბაა ეირი, მისი ფართობია 9.500 კმ². იგი ატარებს ედუარდ ეირის სახელს, რომელიც იკვლევდა ავსტრალიას XIX საუკუნის 40-იან წლებში. ავსტრალიის ფლორის განსაკუთრებული სახეობებია ევკალიპტი და აკაცია. გვხვდება ევკალიპტის 600 სახეობა. ქვეყნის აღმოსავლეთში ისინი 100 მ სიმაღლეზე იზრდებიან. ტყეებს უკავია ტერიტორიის 6 %.

## რესურსები ინტერნეტში
*
რიჩმონდი (ახალი სამხრეთი უელსი)

**რიჩმონდი** () — ქალაქი მდებარეობს სამხრეთ ავსტრალიაში. ახალი სამხრეთი უელსის შტატში. 2011 წლის აღწერის მონაცემებით, ქალაქის მოსახლეობა შეადგენს 5274 კაცს. ქალაქი 63 კილომეტრითაა დაშორებული შტატის ადმინისტრაციულ ცენტრ სიდნეის. ქალაქი მდებარეობს ზღვის დონიდან 19 მეტრზე.

## რესურსები  ინტერნეტში 
* Royal Australian Air Force
* Hawkesbury City Council

## სქოლიო
კატეგორია:ახალი სამხრეთ უელსის ქალაქები
ანა წინასწარმეტყველი

[thumb|right|250px|ანა წინასწარმეტყველი ([რემბრანდტის ნახატი]]
**ანა წინასწარმეტყველი** - მართლმადიდებელი ეკლესიის წმინდანი, ხსენების დღე არის ძველი სტილით 9 დეკემბერი, ახალი სტილით - 22 დეკემბერი. სამოელ წინასწარმეტყველის დედა.

## ბიოგრაფია 
იყო მეუღლე ელკანასი, რომელიც, ეფრემის მთაზე ცხოვრობდა. უფლის რჩეულ დედაკაცს შვილი დიდხანს არ ეძლეოდა. ელკანამ მეორე ცოლიც შეირთო - ფენანა, რომელიც, ანასგან განსხვავებით, ნაყოფიერი გამოდგა. საშინლად წუხდა ნეტარი ანა და ღმერთს მხურვალედ ევედრებოდა შვილის მონიჭებას.

ელკანა მთელი სახლეულითურთ ყოველწლიურად ადიოდა „ტაძარსა უფლისასა“ და თაყვანს სცემდა და მსხვერპლს სწირავდა ღმერთს. ერთხელ, ამგვარი მოგზაურობის დროს, დარდისგან ჩამომდნარი ანა დაემხო სკინიის წინ,  ნეტარი დედა გულში ლოცულობდა - ბაგეებს ამოძრავებდა, ხმა კი არ ისმოდა, ამიტომ ელი მღვდელმა ჩათვალა, რომ ის ნასვამი იყო, აყვედრა უღირსი საქციელი და უბრძანა, ტაძარს მოშორებოდა. ანამ სიმდაბლით მიუგო:  დედაკაცის სატკივარი რომ გაიგო, ელიმ აკურთხა იგი, მისი თხოვნის აღსრულება გამოსთხოვა უფალს და მშვიდობით განუტევა. ანამ გაიხარა, ნუგეში მიეფინა მის სულს და სულ მალე მუცლად იღო კიდეც. ნანატრ ძეს უფლის მხევალმა სამოელი დაარქვა, რაც „უფლისგან გამოთხოვილს“ ნიშნავს. როცა სამოელი დედის ძუძუს განეშორა, ანამ და ელკანამ უხვი ძღვენი შესწირეს უფალს და ძეც, აღთქმისამებრ, ტაძარში დატოვეს. ელი მღვდელმა დალოცა მართალი დედაკაცი, მან კი, გახარებულმა, სამადლობელი გალობა შესწირა უფალს, სადაც ქრისტეს შობამდე ათასი წლით ადრე იწინასწარმეტყველა მაცხოვრის განკაცება. ეს საგალობელი დღესაც სრულდება ეკლესიაში ღვთისმსახურების დროს. ამის შემდეგ ანას კიდევ სამი ძე და სამი ასული შეეძინა, ღრმა მოხუცებულობამდე იცხოვრა და მშვიდობით შეჰვედრა სული უფალს.

მართალი ანას შესახებ მეფეთა I წიგნშია მოთხრობილი (1, 1-28; 2, 1-11). 

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:მართლმადიდებელი ეკლესიის წმინდანები
Hold Me, Thrill Me, Kiss Me, Kill Me

„**Hold Me, Thrill Me, Kiss Me, Kill Me**“ — ირლანდიური როკ-ჯგუფ U2-ს 1995 წლის სიმღერა და სინგლი, რომელიც შეტანილია ფილმის ბეტმენი სამუდამოდ საუნდტრეკში.

„Hold Me, Thrill Me, Kiss Me, Kill Me“ თავდაპირველად იწერებოდა ჯგუფის ალბომისთვის  *Zooropa*. მისი სახელწოდება ჩანს ამავე ალბომის გარეკანზეც (იგი იისფერი არის).

სიმღერა სრულდებოდა მხოლოდ ტურნეს PopMart Tour მსვლელობისას. მას შემდეგ ჯგუფს იგი თავის კონცერტებზე არ შეუსრულებია.

## მუსიკალური ვიდეო 
სიმღერის მუსიკალური ვიდეო ანიმაციურია. სიუჟეტით ჯგუფი გამოდის გოთემის ქალაქში საკუთარი კონცერტით, ხოლო ბონო იცვლის იერს და იქცევა ხან „ბუზად“, ხან - „მაკფისტოდ“ (ორივე იმიჯი აღებულია ტურნეს Zoo TV Tour სასცენო კონცეფციიდან).

## სიმღერები 
## სქოლიო 
კატეგორია:1995 წლის სიმღერები
კატეგორია:U2-ს სიმღერები
კატეგორია:1995 წლის სინგლები
ავსტრალიის უდაბნოები

thumb|220px|უდაბნოები ავსტრალიიაში
**უდაბნოებს** ავსტრალიის კონტინენტზე მნიშვნელოვანი ფართობი უკავია. უდაბნოების ტერიტორია ძირითადად დასავლეთ და ჩრდილოეთ ავსტრალიაშია. ავსტრალიის ტერიტორიაზე მრავალი პატარა და დიდი უდაბნოა, მათი ფართობი შეადგენს 1371000 კმ²-ს, რაც მთლიანი კონტინენტისy 18%.

## უდაბნოები 
## ვიქტორიის დიდი უდაბნო 
ვიქტორიის დიდი უდაბნო მდებარეობს დასავლეთ და სამხრეთ ავსტრალიაში. იგი გადაშლილია 700 კილომეტრზე და მისი ფართობი შეადგენს 424 ათ. კმ2.

## გიბსონის უდაბნო 
thumb|მანქანა გიბსონის უდაბნოში
გიბსონის უდაბნო მდებარეობს დასავლეთ ავსტრალიაში. უდაბნოს ფართობი არის 156 000 კმ². სწორედ ეს ტერიტორიები აქვთ საცხოვრებლად ავსტრალიელ აბორიგენებს.

## სიმფსონის უდაბნო 
უდაბნოს ძირითადი ნაწილი მდებარეობს ჩრდილოეთ ტერიტორიაზე, სიმფსონის უდაბნოს გარკვეული ნაწილი აგრეთვე ვრცელდება ქვინზლენდის და სამხრეთი ავსტრალიის ტერიტორიებზეც. უდაბნოს ფართობი შეადგენს 176 500 კმ²-ს.

## ავსტრალიის სხვა უდაბნოები 
* პატარა ქვიშიანი უდაბნო
* ნულარბორის ვაკე
* სტრელეცკის უდაბნო
* ტანამის უდაბნო
* ტირარის უდაბნო

## უდაბნოების ჯგუფი 
* დასავლეთის უდაბნოები – ჯგუფში შედის გიბსონის, დიდი ქვიშიანი და პატარა ქვიშიანი უდაბნო.

## სქოლიო 
## რესურსები ინტერნეტში 
* Encarta(  2009-10-31)
* მსოფლიოს წიგნი 
* ნაციონალური გეოგრაფია

*
საქართველოს საფეხბურთო თასი 1991-1992

**საქართველოს თასი 1991-92** — საქართველოს თასის მეორე გათამაშება ფეხბურთში. გამარჯვებული გახდა თბილისის „იბერია“, რომელმაც ფინალში სოხუმის „ცხუმი“ დაამარცხა, ანგარიშით 3–1.

## შედეგები 
### პირველი შესარჩევი რაუნდი 
|}

### მეორე შესარჩევი რაუნდი 
|}

### მეთექვსმეტედფინალი 
|}

### მერვედფინალი 
|}

### მეოდხედფინალი 
|}

### ნახევარფინალი 
|}

### ფინალი 
## იხილეთ აგრეთვე 
* უმაღლესი ლიგა 1991-1992

## პერიოდიკა 
* 

## რესურსები ინტერნეტში 
* The Rec.Sport.Soccer Statistics Foundation.

კატეგორია:საქართველოს საფეხბურთო თასი
კაპადოკია

მინი|300პქ|კლდეში ნაკვეთი ციხესიმაგრე უჩჰისარი
**კაპადოკია** (, *Katpatuka* — ლამაზი ცხენების ქვეყანა, , , ) — აღმოსავლეთ მცირე აზიაში, თანამედროვე თურქეთის  ტერიტორიაზე მდებარე ისტორიული ოლქის სახელწოდება. ძველი კაპადოკიის ტერიტორია ამჟამად განთავსებულია თურქეთის პროვინციების:ნევშეჰირის, კაისერის, აქსარაისა და ნიგდეს ტერიტორიებზე. ტერიტორია ხასიათდება განსაკუთრებით საინტერესო ვულკანური წარმოშობის ლანდშაფტებით. კლდეში ნაკვეთი და მიწისქვეშა ქალაქებით, რომლებიც დაარსდა ძვ. წ.  I ათასწლეულში. კაპადოკიაში მდებარე გორემეს ეროვნული პარკი და კაპადოკიის კლდეში ნაკვეთი დასახლება შეტანილია იუნესკოს მსოფლიო მემკვიდრეობის სიაში.

## ადგილმდებარეობა
სტრაბონი თავის ჩვიდმედტომიან ნაშრომ „გეოგრაფიაში“, კაპადოკიას შემდეგნაირად აღწერს: 

## გეოლოგიური ფორმირება
კაპადოკიის ტერიტორიაზე არსებული ვულკანები ერჯიასი, ჰასანდაღი, გელიუდაღი გეოლოგიური პერიოდის მანძილზე იყვნენ აქტიურნი. მათი აქტიურობა გრძელდებოდა მიოცენიდან ჰოლოცენამდე. ამოფრქვეული ვულკანური ლავა ილექებოდა ნეოჟენის ტბის ფსკერზე, მდინარეების ხეობებში, პლატოზე, რის შედეგადაც წარმოიქმნა 100-150 მეტრი სისქის ვულკანური ტუფი. აღნიშნული მასა ასევე შედგებოდა ტუფიტის, იგნიბრიტის ტუფის, ლახარას, ვულკანური ფერფლის, თიხის, აგლომერის, ბაზალტის და ნეოლოგიური აგლომერატებისაგან. მომდევნო პერიოდში ვულკანური ტუფის მასისაგან, მდინარეთა და ტბის წყლის ეროზიის შედეგად წარმოქმნა პლატო, რომელიც ხშირად იცვლიდა ფორმას. მდინარე ყიზილ-ირმაქზე პლატოს დღევანდელი სახე სათავეს იღებს ზემო პლიოცენიდან.

## გალერეა 

Image:Uchisar valley.jpg|მდინარის ხეობა
Image:Pasa Baglari 2008.JPG|ფაშა ბაღლარის ხეობა
Image:Goreme valley.jpg|გორემეს ველი
Image:Cappadocia.JPG| 
Image:Zelve 2.jpg|ზელვეს ველი
Image:Zelve Cappadocia.JPG|ზელვე
Image:Göreme 1 11 2004.jpg|გორემე
Image:Cappadocia Aktepe Panorama.JPG|აქ-თეფე
Image:Cappadocia March 2006.jpg|ქალაქი ორთაჰისარი

## იხილეთ აგრეთვე 
* მეტეორა
* იუნესკოს მსოფლიო მემკვიდრეობის ძეგლები თურქეთში
* კილიკია
* ბიზანტია

## რესურსები ინტერნეტში 
* სტატია კაპადოკიის შესახებ ტურისტულ ბიბლიოთეკაში
* რამდენიმე თანამედროვე რუკა, სხვა ინფორმაცია 
* კაბადოკიელი ბერძნების ოფიციალური საიტი 
* კაპადოკიის მეფეთა მონეტები
* კაპადოკიის ფოტოები

კატეგორია:თურქეთის გეოგრაფია
*
ჯიმი უელსი

**ჯიმი დონალ უელსი „ჯიმბო“** (; დ. 7 აგვისტო, 1966) — ამერიკელი ინტერნეტ-მოღვაწე, არაკომერციული ონლაინ-ენციკლოპედია „ვიკიპედიის“ დამფუძნებელი.

უელსი დაიბადა ჰანტსვილში, ალაბამის შტატში. საშუალო განათლება მიიღო რენდილფის სკოლაში, ხოლო ბაკალავრისა და მაგისტრის ხარისხები — ალაბამის უნივერსიტეტში. 1994 წელს უელსი ჩიკაგოში გადავიდა, სადაც მუშაობა დაიწყო ძვირფასი ქაღალდების გამყიდველ ფირმაში *„Chicago Options Associates“*. 2002 წელს უელსმა დაიქირავა ფილოსოფიის დოქტორი ლარი სენგერი, რომელიც უელსის ახალი პროექტის — უფასო ენციკლოპედია „ნუპედიის“ მთავარი რედაქტორი გახდა. 2001 წელს უელსმა და სენგერმა გადაწყვიტეს უფასო, რედაქტირებისთვის თავისუფალი ენციკლოპედიის შექმნა. „ვიკიპედიის“ ზრდასთან ერთად უელსი პროექტის მთავარი სპიკერი და პოპულარიზატორი გახდა. ჯიმი უელსს „ფონდ ვიკიმედიის“ სამეურვო საბჭოს საპატიო წევრის წოდება უკავია.

2006 წელს ჟურნალმა *Time-მა*, მსოფლიოში უდიდესი ენციკლოპედიის შექმნაში მისი როლის გათვალისწინებით, ჯიმი უელსი მსოფლიოს ერთ-ერთ ყველაზე გავლენიან პიროვნებად დაასახელა.

## ჯილდოები და აღიარება
* 2010 — ედუარდ რეინის პრემია
* 2013 — ინტერნეტის დიდების დარბაზი
* 2013 — ნილს ბორის მედალი
* 2014 — ცოდნის პრემია
* 2015 — დენ დევიდის პრემია
* 2017 — 

## რესურსები ინტერნეტში 
* Jimmy Wales უელსის ოფიციალური ბლოგი 
* User:Jimbo Wales ვიკიპედიის მომხმარებლის გვერდი
* Jimmy Wales collected news and commentary at The Guardian
* Jimmy Wales collected news and commentary at The New York Times

## სქოლიო 
კატეგორია:ამერიკელი ბლოგერები
კატეგორია:დაბადებული 1966
კატეგორია:დაბადებული 7 აგვისტო
კატეგორია:ალაბამის უნივერსიტეტის კურსდამთავრებულები
კატეგორია:XX საუკუნის ამერიკელი ბიზნესმენები
კატეგორია:ინტერნეტის დიდების დარბაზი
კატეგორია:ამერიკელი ვიკიმედიელები
კატეგორია:ცოცხალი ადამიანები
ტანამის უდაბნო

thumb|უდაბნო აღნიშნულია წითელი ფერით
**ტანამის უდაბნო** () — უდაბნო ჩრდილოეთ ავსტრალიაში. ვრცელდება ჩრდილოეთი ტერიტორიისადა დასავლეთი ავსტრალიის შტატებში. 

ავსტრალიის უდაბნოებს შორის ფართობის მიხედვით მესამე ადგილი უკავია და შეადგენს 184 500 კმ², რაც მთელი კონტინენტის 2.4%-ია. ტანამის უდაბნოს ესაზღვრება დიდი ქვიშიანი უდაბნო. უდაბნოს ტერიტორიაზე არსებული ქალაქებიდან მოსახლეობით ყველაზე დიდია ალის-სპრინგსი. ტანამის უდაბნოში მცხოვრებლების უმრავლესობას შეადგენს ავსტრალიელი აბორიგენები.

აქ ყოველწლიური ნალექების რაოდენობა 429.7 მმ-ს არ აღემატება. ზაფხულობით ამ ტერიტორიაზე საშუალო ტემპერატურა შეადგენს 33.5 °C, ხოლო ზამთრობით 16.4 °C. 

ტანამის უდაბნოს კოორდინატები .

## რესურსები ინტერნეტში 
* Australian government paper on environmental conditions.

კატეგორია:ავსტრალიის უდაბნოები
გიბსონის უდაბნო

thumb|უდაბნო აღნიშნულია წითელი ფერით
**გიბსონის უდაბნო** () — უდაბნო დასავლეთ ავსტრალიაში. მდებარეობს დასავლეთი ავსტრალიის შტატში.
ავსტრალიის უდაბნოებს შორის ფართობის მიხედვით მას მეხუთე ადგილი უკავია და შეადგენს 156 000 კმ², რაც მთელი კონტინენტის 2.0%-ია. უდაბნოს ტერიტორიის მნიშვნელოვანი ნაწილი პლატოა. მის ტერიტორიაზე მდებარეობს დისაპოინტმენტისა და მაკდონალის ტბები. 

აქ ყოველწლიური ნალექების რაოდენობა 200-250 მმ-ს არ აღემატება. ზაფხულობით უდაბნოში საშუალო ტემპერატურა შეადგენს 40&nbsp;°C ხოლო ზამთრობით 18&nbsp;°C. 

## რესურსები ინტერნეტში
* გიბსონის უდაბნო 1997 
* Across Australia Motorbike Tour 

კატეგორია:ავსტრალიის უდაბნოები
უდაბნოების სია ფართობის მიხედვით

სტატიაში წარმოდგენილია მსოფლიოს მასშტაბით უდაბნოების სია, რომელთა ფართობი 50 000&nbsp;კმ²-ს გადაცილებულია.

thumb|819px|none|მსოფლიოს ნახევარსფეროებზე გამოსახულია უდაბნოები

## ფართობი 50 000 კმ² 
## სქოლიო 
კატეგორია:უდაბნოები
პატარა ქვიშიანი უდაბნო

thumb|უდაბნო აღნიშნულია წითელი ფერით
**პატარა ქვიშიანი უდაბნო** () — უდაბნო დასავლეთ ავსტრალიაში. მდებარეობს დასავლეთი ავსტრალიის შტატში.
ავსტრალიის უდაბნოებს შორის ფართობის მიხედვით მას მეექვსე ადგილი უკავია და შეადგენს 111 500 კმ², რაც მთელი კონტინენტის 1.5%-ია. დიდი ქვიშიანი უდაბნოს ესაზღვრება ავსტრალიის ორი უდაბნო ესენია გიბსონის უდაბნო და დიდი ქვიშიანი უდაბნო. მისი ტერიტორიის მნიშვნელოვანი ნაწილი პლატოა. უდაბნოს ტერიტორიაზე მდებარეობს დისაპოინტმენტის ტბების ნაწილი. 

აქ ყოველწლიური ნალექების რაოდენობა 150—200 მმ-ს არ აღემატება. ზაფხულობით უდაბნოში საშუალო ტემპერატურა შეადგენს 22 - 38,3° ხოლო ზამთრობით 21,3° C. 

## რესურსები ინტერნეტში
*Across Australia Motorbike Tour 

კატეგორია:ავსტრალიის უდაბნოები
მინა, ერმოგენი და ევგრაფი

**მინა, ერმოგენი და ევგრაფი** - მართლმადიდებელი ეკლესიის წმინდანები, ხსენების დღე  არის ძველი სტილით 10 დეკემბერი, ახალი სტილით - 23 დეკემბერი.

წმინდანები IV საუკუნეში ეწამნენ ქრისტესთვის. მოციქულთასწორმა კონსტანტინემ (306-337) რომის იმპერიის დასავლეთ ნაწილში მართლმადიდებლობა განამტკიცა, მაგრამ აღმოსავლეთში წმინდა ეკლესია კიდევ დიდხანს იდევნებოდა. მოშურნე წარმართი - იმპერატორი მაქსიმიანე გალერიუსი (305-311) ცდილობდა, მის განმგებლობაში მყოფ ყველა ოლქში ძირფესვიანად ამოეძირკვა ქრისტიანობა. ამ მიზნით მან ალექსანდრიაში წარჩინებული კარისკაცი - მინა გაგზავნა. მინა მაცხოვრის მსასოებელი იყო, მაგრამ თავის სარწმუნოებას ფარულად იმარხავდა.

ალექსანდრიაში ჩასულმა წმინდანმა აშკარად აღიარა ქრისტე და წარმართთა შორის მართლმადიდებლობის ქადაგება დაიწყო. ამასთან ლოცვითა და ცხოველმყოფელი ჯვრის ნიშით იგი მრავალ სასწაულებრივ კურნებას აღასრულებდა. როდესაც იმპერატორმა მაქსიმიანემ თავისი კარისკაცის მოღვაწეობის შესახებ შეიტყო, საშინლად განრისხდა. ამჯერად მან სხვა დიდებული - ერმოგენი გაგზავნა ალექსანდრიაში და დაავალა, წარმართობაზე მოექცია, ან დაეხოცა მინა და სხვა ქრისტიანები.

სამსჯავროზე მინამ ახოვნად აღიარა ჭეშმარიტი ღმერთი. მაშინ ერმოგენის ბრძანებით მას ფეხები მოჰკვეთეს, თვალები დათხარეს, ენა ამოგლიჯეს და, სულთმობრძავი, საპყრობილეში ჩააგდეს. ღამით ნეტარ მოწამეს იესო ქრისტე გამოეცხადა და ხორციელ წყლულებათაგან განკურნა. ამასობაში ერმოგენი, რომელიც ბუნებით კეთილი ადამიანი იყო, სინანულში ჩავარდა თავისი სისასტიკის გამო. მან დილით წმინდა მინა სრულიად განკურნებული რომ იხილა, გაოცებამ და სიხარულმა მოიცვა და ირწმუნა ქრისტე. მასთან ერთად მრავალმა ალექსანდრიელმა აღიარა ჭეშმარიტი ღმერთი და ნათელიღო.

რამდენიმე დღეში ერმოგენი ალექსანდრიის ეპისკოპოსად დაადგინეს. მან მთელი ქონება გლახაკებს განუყო, მოკლე ხანში შემუსრა მთელი ქალაქის საკერპოები, მათ ნაცვლად ეკლესიები ააგო და ქრისტიანობაზე მოქცეული ბევრი წარმართი მონათლა. უფლის სახელის მოხმობითა და ჯვრის ნიშით ნეტარი ყოველგვარ სნეულებას კურნავდა და ეშმაკებს განასხამდა.

იმპერატორი მაქსიმიანე თავად ჩავიდა ალექსანდრიაში ათი ათასიანი მხედრობით. იმპერატორის ბრძანებით ერმოგენს ხელ-ფეხი მოჰკვეთეს. მოჭრილი ასოები სახალხოდ ცეცხლში დაწვეს, თავად წმინდანი კი მახვილით განგმირეს და მდინარეში მოისროლეს. ჯალათებმა მინაც სიკვდილის პირას მიიყვანეს წამებით, მაგრამ უფალმა ორივე მოწამე სასწაულებრივ განკურნა: დილით უფლის რჩეულები ქალაქის მოედანზე თავმოყრილი ხალხის წინაშე გამოცხადდნენ: „ჭეშმარიტად დიდ არს ღმერთი - ღმერთი ქრისტიანეთა!“ - ყვიროდა ამ სასწაულით გაოცებული ხალხი.

ერთმა ქრისტიანმა ჭაბუკმა, ევგრაფმა პირჯვარი გადაისახა და ახოვნად აღიარა იესო ქრისტე. მეფე გამძვინვარდა, ნეტარი მარტვილი მახვილით აჩეხა, შემდეგ კი ბრძანა, ერმოგენისა და მინასთვის თავები მოეკვეთათ. წმინდა მოწამეთა ნეტარი სულები სასუფეველს შეერთვნენ.

მაქსიმიანეს სურდა, უფლის რჩეულთა ცხედრები ზღვაში დაენთქა, მაგრამ რკინის ლუსკუმა წმინდა ნაწილებითურთ წყალში არ ჩაიძირა. ბიზანტიონის ნაპირებთან მიცურებული სიწმიდე ეპისკოპოსმა ნაპირზე გადმოაბრძანა და ქალაქის კედლებთან დაფლა. იმპერატორმა იუსტინიანემ წმინდა მინა ალექსანდრიელის სახელობის ტაძარი ააგო, წმიდა იოსებ ტკბილადმგალობელმა (ხს. 17 აპრილს) კი წმინდა მარტვილთა სადიდებელი კანონი შექმნა.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:IV საუკუნის ქრისტიანი წმინდანები
სტშელეცკის უდაბნო

thumb|სტშელეცკის უდაბნო
**სტშელეცკის უდაბნო** () — უდაბნო ცენტრალური ავსტრალიის სამ შტატში ახალი სამხრეთი უელსიში, კუინზლენდისა და სამხრეთი ავსტრალიაში.

ავსტრალიის უდაბნოებს შორის ფართობის მიხედვით მას მეშვიდე ადგილი უკავია და შეადგენს 80 250 კმ², რაც მთელი კონტინენტის 1 %-ია. სტშელეცკის უდაბნოს ესაზღვრება ავსტრალიის ორი უდაბნო ესენია სიმფსონისა და ტირარის უდაბნო. სწორედ აქ მდებარეობს ავსტრალიის ყველაზე დიდი ტბა ეირი. სტშელეცკის უდაბნოს ტერიტორიაზე მიედინება მდინარე დაიმანტინა .

აქ ყოველწლიური ნალექების რაოდენობა 125-150 მმ-ს არ აღემატება. ზაფხულობით უდაბნოში საშუალო ტემპერატურა შეადგენს 30 °С ხოლო ზამთრობით 15 °С. 
## რესურსები ინტერნეტში 
*Aerial Video of the Strzelecki Desert at Innamincka 
*colongwilderness.org 

კატეგორია:ავსტრალიის უდაბნოები
დიდი ქვიშიანი უდაბნო

thumb|უდაბნო აღნიშნულია წითელი ფერით
**დიდი ქვიშიანი უდაბნო** () — უდაბნო დასავლეთ ავსტრალიაში, ეკვატორულ სარტყელში. უდაბნო ვრცელდება ორ შტატში დასავლეთი ავსტრალიაში და ჩრდილოეთი ტერიტორიაზე და მიეკუთვნება დასავლეთის უდაბნოების ჯგუფს.

ავსტრალიის უდაბნოებს შორის ფართობის მიხედვით მეორე ადგილი უკავია და შეადგენს 360 000 კმ², ტერიტორიით დიდი ქვიშიანი უდაბნო ოდნავ ჩამორჩება იაპონიას. დიდი ქვიშიანი უდაბნოს ესაზღვრება ავსტრალიის ორი უდაბნო ესენია გიბსონის უდაბნო და ტანამის უდაბნო. უდაბნოს ტერიტორია აღწევს ინდოეთის ოკეანემდე. სწორედ აქ მდებარეობს იუნესკოს მიერ მსოფლიო მემკვიდრეობად აღიარებული ულურუ-კატა ტიუტას ეროვნული პარკი.

აქ ყოველწლიური ნალექების რაოდენობა 300 მმ-ს არ აღემატება. ზაფხულობით ამ ტერიტორიაზე საშუალო ტემპერატურა შეადგენს 35&nbsp;°C, ხოლო ზამთრობით 20—15 °С.

## ლიტერატურა
## რესურსები ინტერნეტში 
* Map of Great Sandy Desert (desert), Western Australia, Australia  — World Atlas — MSN Encarta
* Rangelands Overview — Great Sandy Desert 

კატეგორია:ავსტრალიის უდაბნოები
სტერტის ქვიანი უდაბნო

**სტერტის ქვიანი უდაბნო** () — უდაბნო ცენტრალურ ავსტრალიაში. მდებარეობს ახალი სამხრეთი უელსის, კუინზლენდისა და სამხრეთი ავსტრალიის შტატებში. უდაბნოს სახელი ეწოდა ავსტრალიის მკვლევრის ჩარლზ სტერტის პატივსაცემად. 

ავსტრალიის უდაბნოებს შორის ფართობის მიხედვით  (29,750 კმ²) მას მერვე ადგილი უკავია, რაც მთელი კონტინენტის 0,3%-ს შეადგენს. სტერტის ქვიანი უდაბნოს დასავლეთით ვრცელდება სიმფსონის უდაბნო, ხოლო სამხრეთ-აღმოსავლეთით სტშელეცკის უდაბნო. ატმოსფერული ნალექების წლიური რაოდენობა 150-250 მმ.

## რესურსები ინტერნეტში 
*Works by Charles Sturt

## სქოლიო
კატეგორია:ავსტრალიის უდაბნოები
ტირარის უდაბნო

[thumb|ტირარის უდაბნო, 2006 წლის [ნასას სატელიტური სურათი.]]
**ტირარის უდაბნო** () — უდაბნო სამხრეთ ავსტრალიაში. მდებარეობს სამხრეთი ავსტრალიის შტატში.

ავსტრალიის უდაბნოებს შორის ფართობის მიხედვით მას მეცხრე ადგილი უკავია (15 250 კმ²), რაც მთელი კონტინენტის 0.2%-ია. ტირარის უდაბნოს ესაზღვრება ავსტრალიის სამი უდაბნო ესენია სტრელეცკის, სიმფსონისა და სტიორტის ქვიანი უდაბნოები. მისი ტერიტორიის მნიშვნელოვანი ნაწილი პლატოა. აქ მიედინება მდინარე კუპერ-კრიკი. უდაბნოს ტერიტორია მოქცეულია ეირის ტბის აუზში, სწორედ აქ მდებარეობს ეირის ტბის ეროვნული პარკი.

უდაბნოში ყოველწლიური ნალექების რაოდენობა 125 მმ-ს არ აღემატება. ტირარის უდაბნოს კოორდინატებია 

## რესურსები ინტერნეტში 
* ტირარის უდაბნოს რუკა 
* Tirari Desert SA @ ExplorOz

კატეგორია:ავსტრალიის უდაბნოები
პედირკის უდაბნო

**პედირკა** () — უდაბნო სამხრეთ ავსტრალიაში. მდებარეობს სამხრეთი ავსტრალიის შტატში. უდაბნო 970 კილომეტრითაა დაცილებული შტატის ადმინისტრაციულ ცენტრ ადელაიდას.

ავსტრალიის უდაბნოებს შორის ფართობის მიხედვით (1 250 კმ²) მას მეათე ადგილი უკავია, რაც მთელი კონტინენტის 0.1% შეადგენს. სწორედ აქ მდებარეობს ვითჯირას ეროვნული პარკი. 

## რესურსები ინტერნეტში 
*Pedirka Desert at Bonzle 

კატეგორია:ავსტრალიის უდაბნოები
ჭრელი უდაბნო (სამხრეთი ავსტრალია)

[მინი|მთა [არკარინგა ჭრელ უდაბნოში]]
**ჭრელი უდაბნო** () — უდაბნო სამხრეთ ავსტრალიაში. მდებარეობს სამხრეთი ავსტრალიის შტატში. ამავე სახელწოდების უდაბნო აგრეთვე მდებარეობს არიზონაში, აშშ. უდაბნო 885 კილომეტრითაა დაცილებული სამხრეთი ავსტრალიის შტატის ადმინისტრაციულ ცენტრ ადელაიდას. ჭრელი უდაბნო მდიდარია მარილის დიდი მარაგით. 

## რესურსები ინტერნეტში 
* Wrights Air - official Painted Desert Scenic Flights 

* Review of Painted Desert Scenic Flight  - on the Road Less Travelled Blog

* Photo Gallery taken during Painted Desert Scenic Flight by Neerav Bhatt 

* Bombs away as painted hills debut - Sydney Morning Herald Article (March 31, 2007)

* Discovery of the Painted Hills - Sydney Morning Herald Article (October 15, 2006)

კატეგორია:ავსტრალიის უდაბნოები
ნულარბორის ვაკე

thumb|250პქ|უდაბნო აღნიშნულია წითელი ფერით
**ნულარბორის ვაკე** () — უდაბნო სამხრეთ ავსტრალიაში. მდებარეობს სამხრეთი ავსტრალიის და დასავლეთი ავსტრალიის შტატებში. უდაბნო 723 კილომეტრითაა დაცილებული სამხრეთი ავსტრალიის შტატის ადმინისტრაციულ ცენტრ ადელაიდას.

ამ უდაბნოს ფართობი შეადგენს 200 000 კმ² (77 200 კვ მილი). აქ ყოველწლიური ნალექების რაოდენობა 179.7 მმ-ს არ აღემატება. ზაფხულობით უდაბნოში საშუალო ტემპერატურა შეადგენს 48.5&nbsp;°C.

## რესურსები ინტერნეტში 
*Nullarbor Net
*Across The Nullarbor Travel story by Roderick Eime
*Information about crossing the Nullarbor 
*Eyre Bird Observatory 
*Climate charts

კატეგორია:ავსტრალიის უდაბნოები
ჭრელი უდაბნო (მრავალმნიშვნელოვანი)

**ჭრელი უდაბნო** შეიძლება აღნიშნავდეს:

* ჭრელი უდაბნო - უდაბნო ავსტრალიაში
* ჭრელი უდაბნო - უდაბნო აშშ-ში
მოციქულთასწორი ელენე

**მოციქულთასწორი ელენე** (; ; დ. 248/250 — გ. 18 აგვისტო, 330) — რომის იმპერატორის კონსტანტინე დიდის დედა. მართლმადიდებელი ეკლესიის წმინდანი, ხსენების დღე არის ძველი სტილით 21 მაისი, ახალი სტილით - 3 ივნისი.

ელენეს შვილი კონსტანტინე ღრმად იყო დარწმუნებული, რომ უზარმაზარ იმპერიას მხოლოდ ქრისტიანული სარწმუნოება გააერთიანებდა; ყოველნაირად ეხმარებოდა ეკლესიას, აშენებდა ტაძრებს, ზრუნავდა სამღვდელოებაზე, იმპერატორს სურვილი ჰქონდა, მოეძებნა ცხოველსმყოფელი ჯვარი, რომელზეც გაკრული იყო იესო ქრისტე. მან იერუსალიმში გაგზავნა თავისი დედა, წმინდა ელენე დედოფალი სამღვდელოებასთან და თანაშემწეებთან ერთად. იერუსალიმის პატრიარქ მაკარისთან ერთად წმინდა ელენე შეუდგა ჯვრის ძებნას და, ღვთის განგებულებით, სასწაულებრივად აღმოაჩინა კიდეც 326 წელს. პალესტინაში ყოფნისას წმინდა ელენემ ბრძანა, მაცხოვრისა და ყოვლადწმიდა ქალწულის მიწიერი ცხოვრების ადგილები გაეწმინდათ და აეგოთ ტაძრები. მაცხოვრის საფლავზე წმინდა კონსტანტინეს ბრძანებით ააგეს დიდებული ტაძარი უფლის აღდგომის სახელობისა. წმინდა ელენემ ცხოველსმყოფელი ჯვარი შესანახად გადასცა პატრიარქ მაკარის, ნაწილი კი წაასვენა კონსტანტინოპოლში, იმპერატორთან. დედაქალაქში დაბრუნებული დედოფალი 327 წელს აღესრულა.

ეკლესიის წინაშე უდიდესი დამსახურებისა და ცხოველსმყოფელი ჯვრის აღმოჩენისათვის წმინდა ელენე დედოფალს მოციქულთასწორი ეწოდა.

## რესურსები ინტერნეტში 
*De Imperatoribus Romanis: Helena Augusta (248/249-328/329 A.D.)
*Eternal Word Television Network: Saint Helena Widow C. 330 

## ლიტერატურა 
* წმიდანთა ცხოვრება, ტომი II, თბილისი, 2001 წ.

## სქოლიო
კატეგორია:ბიზანტიელები
კატეგორია:IV საუკუნის ქრისტიანი წმინდანები
კატეგორია:ბიზანტიის დედოფლები
სიმფსონის უდაბნო

thumb|უდაბნო აღნიშნულია წითელი ფერით
**სიმფსონის უდაბნო** () — უდაბნო ცენტრალურ ავსტრალიაში. მდებარეობს სამ შტატში: ჩრდილოეთი ტერიტორიაში, კუინზლენდსა და სამხრეთი ავსტრალიაში.

ავსტრალიის უდაბნოებს შორის ფართობის მიხედვით მას მეოთხე ადგილი უკავია და შეადგენს 176 500 კმ², რაც მთელი კონტინენტის 2.3%-ია. უდაბნოს ყველაზე დიდი მთათა სისტემაა მაკ-დონელის მთები, სწორედ აქ მდებარეობს ავსტრალიის ყველაზე დიდი ტბა ეირი. სიმფსონის უდაბნოში მცხოვრებთათვის მეტად დიდ როლს თამაშობს მდინარე დაიმანტინა.

აქ ყოველწლიური ნალექების რაოდენობა 130 მმ-ს არ აღემატება. ზაფხულობით უდაბნოში საშუალო ტემპერატურა შეადგენს 28-30 °С ხოლო ზამთრობით 12-15 °С.

## რესურსები ინტერნეტში 
* Into the Simpson Desert: audio blog  at the National Museum of Australia
* Aerial Video footage of the Simpson Desert 
* Rainer's Outback Guide
* Diamantina Outback information 
* Across Australia Motorbike Tour 
* The Bibliography of Aeolian Research 

კატეგორია:ავსტრალიის უდაბნოები
სანტა კლაუსი

thumb
**სანტა კლაუსი** (), ანუ **წმინდა ნიკოლასი**, — გვიან ჩრდილოეთ ამერიკულ ტრადიციებში შობაზე ბავშვებს საჩუქრებით ახარებს. სიტყვა სანტა-კლაუსი წარმოიშვა წმ. ნიკოლოზის ნიდერლანდური ტრანსკრიპციისაგან. წმინდა ნიკოლოზის ხსენების დღე კათოლიურ სამყაროში 6 დეკემბერია, ხოლო ქართულ მართლმადიდებლურ ეკლესიაში - 19 დეკემბერი.

## იხილეთ აგრეთვე
* თოვლის პაპა (ქართული ანალოგი)

## რესურსები ინტერნეტში
* სანტა კლაუსის ისტორია
* სანტა კლაუსი და შობის პაპა

კატეგორია:საშობაო პერსონაჟები
კატეგორია:ქრისტიანული ფოლკლორი
კატეგორია:საშობაო ტრადიციები
კატეგორია:გამოგონილი ქრისტიანული წმინდანები
კატეგორია:ხალხური წმინდანები
კატეგორია:სანტა კლაუსი
ჩანჩქერი

[მინი|[იოსემიტი (ჩანჩქერი)|იოსემიტის ჩანჩქერი]]
**ჩანჩქერი** — ეწოდება ადგილს, სადაც წყალი სწრაფად ეშვება მდინარეში. მსოფლიოში ყველაზე დიდი ჩანჩქერია ანხელი (979 მ), რომელიც მდებარეობს სამხრეთ ამერიკაში (ვენესუელა). შემდეგ მოდის 948 მეტრის ტუგელა (სამხრეთ აფრიკის რესპუბლიკა) და 914 მეტრის სამი დის ჩანჩქერი (პერუ). ყველაზე წყალუხვია ჩანჩქერი ბოიომის ჩანჩქერი მდინარე კონგოზე (17 000 მ³/წ.).

ჩანჩქერები ძირითადად მდინარის ზედა წელში წარმოიქმნებიან. ისეთ ადგილებში სადაც კალაპოტი ვიწროა და ღრმა. როდესაც მდინარე მიედინება ძირითად ქანებზე ეროზია ხდება შედარებით ნელი ტემპით, მაშინ როდესაც დინების ქვემო წელში ეროზიას უფრო ჩქარი ტემპები აქვს. მდინარე ჩანჩქერიდან ვარდნის დროს სისწრაფეს კრეფს და უფრო მეტად შლის კალაპოტს, ასევე ჩანჩქერის ქვეშ შექმნილი მორევი ზრდის ეროზიის შედეგს. ეს იწვევს ჩაჩქერის გაღრმავებას და ვარდნის სათავესთან დაშორების ზრდას.

## იხილეთ აგრეთვე 
*მსოფლიოს ყველაზე მაღალი ჩანჩქერების სია
*ლუბრმა
*შენაკადი

## სქოლიო 
კატეგორია:წყალი
ვიქტორიას დიდი უდაბნო

thumb|უდაბნო აღნიშნულია წითელი ფერით
**ვიქტორიის დიდი უდაბნო** () — უდაბნო ცენტრალურ ავსტრალიაში, ეკვატორულ სარტყელში. ვრცელდება დასავლეთ ავსტრალიისა და სამხრეთ ავსტრალიის შტატებში.

ავსტრალიის უდაბნოებს შორის ყველაზე დიდი ფართობი სწორედ ამ უდაბნოს უკავია და შეადგენს 348 750 კმ². ვიქტორიის დიდ უდაბნოს ესაზღვრება ავსტრალიის ორი უდაბნო ესენია გიბონის უდაბნო და ნულარბორის ვაკე. უდაბნოს ტერიტორია აღწევს სამხრეთის ოკეანემდე. 

ეს ტერიტორია საკმაოდ ცხელი უდაბნოა ავსტრალიაში და მსოფლიოს უდაბნოებს შორის 12 ადგილი უკავია, აქ ყოველწლიური ნალექების რაოდენობა 200 - 250 მმ-ს არ აღემატება. ზაფხულობით ამ ტერიტორიაზე საშუალო ტემპერატურა შეადგენს 32 - 40&nbsp;°C, ხოლო ზამთრობით 18 - 23&nbsp;°C. 

## რესურსები ინტერნეტში 
* Great Victoria Desert - The Largest Desert in Australia

კატეგორია:ავსტრალიის უდაბნოები
მართლმადიდებელი ეკლესიის წმინდანები

აქ წარმოდგენილია **მართლმადიდებელი ეკლესიის წმინდანთა** სია ანბანურად.

## მართლმადიდებელი წმინდანების სია 
### 1-9
### ა 
### ბ 
### გ 
### დ 
### ე 
### ვ 
### ზ 
### თ
### ი
### კ 
### ლ 
### მ 
### ნ 
### ო 
### პ 
### რ 
### ს 
### ტ 
### უ 
### ფ 
### ქ 
### ყ
### შ 
### ც 
### ხ 
### ჰ 
## რესურსები ინტერნეტში
* წმინდანები ანბანის მიხედვით

## სქოლიო
კატეგორია:მართლმადიდებელი ეკლესიის წმინდანები
ავსტრალიის ანტარქტიდული ტერიტორია

**ავსტრალიის ანტარქტიდული ტერიტორია** () — ანტარქტიდის სექტორი, რომელზეც პრეტენზიას აცხადებს ავსტრალია და არის მისი გარე ტერიტორია. ის არის ანტარქტიდის ყველაზე დიდი ტერიტორია, რომელზეც პრეტენზიას აცხადებს რომელიმე ქვეყანა.

## გეოგრაფია 
სექტორი შედგება ყველა იმ კუნძულებისა და ტერიტორიისგან, რომლებიც მდებარეობენ 60° სამხ. გან. სამხრეთით და 44°38' აღმ. გრძ.-სა და 160° აღმ. გრძ. შორის, ადელის მიწის გამოკლებით (136°11' აღმ. გრძ.-დან 142°02' აღმ. გრძ.-მდე), რომელიც ყოფს ტერიტორიას დასავლეთ (დიდი ნაწილი) და აღმოსავლეთ (პატარა ნაწილი) ნაწილებად. მას დასავლეთით ესაზღვრება დედოფალ მოდის მიწა, ხოლო აღმოსავლეთით როსის ტერიტორია. საერთო ფართობი შეადგენს 5 896 500 კმ²-ს.

## ისტორია 
1841 წლის 9 იანვარს ბრიტანეთმა პირველად გამოაცხადა თავისი უფლებები ვიქტორიის მიწაზე (არაოფიციალურად), ხოლო 1930 წელს — ენდერბის მიწაზე. 1933 წელს ბრიტანეთმა გადასცა ყველა ტერიტორია 60° სამხ. გან. სამხრეთით და 160°-სა და 45° აღმ. გრძ.-ს შორის ავსტრალიას. ადელის მიწის საზღვრები საბოლოოდ დადგინდა 1938 წელს. 1947 წელს ტერიტორიის შემადგენლობაში შევიდა ბრიტანეთის კუთვნილი ჰერდი და მაკდონალდის კუნძულები. 1954 წლის 13 თებერვალს დაფუძნდა ძირითადი სადგური მოუსონი — პირველი ავსტრალიური ანტარქტიდული სამეცნიერო-კვლევითი სადგური.

ამ ტერიტორიაზე ავსტრალიის უფლება სცნო გაერთიანებულმა სამეფომ, ახალმა ზელანდიამ, საფრანგეთმა და ნორვეგიამ. მაგრამ რადგანაც ავსტრალიას ხელი აქვს მოწერილი ანტარქტიდის შესახებ შეთანხმებაზე, იგი არ ეწინააღმდეგება სხვა ქვეყნების რაიმე სამეცნიერო პროგრამების  წარმართვას. ავსტრალია მხოლოდ ინარჩუნებს მასზე კონტროლს ისე, რომ არ ხელყოს სხვა ქვეყნების უფლებები და არ დაარღვიოს ხელშეკრულება. ხელშეკრულების ხელმოწერის შემდეგ ჰერდისა და მაკდონალდის კუნძულები გახდა ავსტრალიის ცალკე ადმინისტრაციული დანაყოფი — გარე ტერიტორია, რადგანაც გეოგრაფიულად ისინი მდებარეობენ 60° სამხ. გან.-ის ჩრდილოეთით და მათზე არ ვრცელდება ხელშეკრულების მოქმედება.

## მოსახლეობა 
ტერიტორიაზე არ არის მუდმივი მოსახლეობა და იგი დასახლებულია მხოლოდ კვლევით სადგურებში მომუშავე ადამიანებით. ტერიტორიაზე მოქმედებს სამი ავსტრალიური ყოველწლიური მუდმივი პოლარული სადგური, რომლებიც აწარმოებენ სხვადასხვა სახის სამეცნიერო-კვლევით სამუშაოებს.

## რესურსები ინტერნეტში 
* Australian Antarctic Division
* PDF-Map of the AAT 
* Australian Antarctic Gazetteer 
* Russian stations 

კატეგორია:ავსტრალიის შტატები და ტერიტორიები
კატეგორია:ავსტრალიის გარე ტერიტორიები
კატეგორია:1933 წელს დაარსებული ქვეყნები და ტერიტორიები
უძლოური

**უძლოური** — სოფელი საქართველოში, იმერეთის მხარის ხონის მუნიციპალიტეტში (ნახახულევის თემი). მდებარეობს იმერეთის ჩრდილოეთ ბორცვიან მთისწინეთზე. ზღვის დონიდან 320 მეტრი, ხონიდან 12 კილომეტრი. სოფელში არის მაცხოვრის სახელობის ეკლესია (1319 წ.).

## დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები